proxectonos/corpus_dominio_legal_administrativo_tmp huggingface dataset:
CORRECCIÓN de erros.- Resolución do 26 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables correspondentes ao exercicio 2007.
INSTITUTO ENERXÉTICO DE GALICIA — III. OUTRAS DISPOSICIÓNS — 06/06/2007

Advertido erro na corrección de erros da devandita resolución, publicada no Diario Oficial de Galicia número 105, do venres 1 de xuño de 2007 (que fora publicada no DOG número 101, do luns 28 de maio), cómpre facer a oportuna corrección:
Na páxina 9.186, columna esquerda, cuarta liña comezando polo final, di:
RESOLUCIÓN do 30 de maio de 2007 pola que se modifica a do 2 de marzo pola que se regulan as bases para a concesión de axudas periódicas de apoio a mulleres que sofren violencia de xénero.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 08/06/2007

Por Resolución do 2 de marzo de 2007, publicada no Diario Oficial de Galicia o 7 de marzo de 2007, do Servizo Galego de Promoción da Igualdade do Home e da Muller, organismo autónomo que depende da Vicepresidencia da Igualdade e do Benestar adscrito á Secretaría Xeral da Igualdade, publicouse a convocatoria de axudas económicas de carácter periódico de apoio ás mulleres que sofren violencia de xénero.
As bases reguladoras destas axudas establecen que as prestacións económicas aprobadas ao abeiro desta resolución financiaranse, para o exercicio actual, con cargo á aplicación orzamentaria 05.80.313D.480.0 dos orzamentos deste organismo reservándose para tal efecto un crédito de 263.400 euros e para o financiamento das subvencións plurianuais correspondentes ás axudas que pola súa duración xeren dereitos económicos no exercicio seguinte, circunstancia suxeita á autorización previa do Consello da Xunta de Galicia, resérvase un crédito de 50.000 euros. Na disposición adicional primeira refire que o crédito consignado no orzamento para esta convocatoria poderá incrementarse, logo de publicación, de acordo coas dispoñibilidades orzamentarias.
A existencia de remanentes no orzamento do organismo que poder ser empregados para esta finalidade permite incrementar os créditos inicialmente previstos, polo que, en uso das facultades que teño atribuídas,
DISPOÑO:
Artigo único
Primeiro.-Amplíanse os créditos asignados nas bases reguladoras das axudas económicas de carácter periódico de apoio ás mulleres que sofren violencia de xénero na contía de 102.000 euros para o exercicio corrente, con cargo á partida orzamentaria 05.80.313D.480.0; quedando asignado un crédito de 365.400 euros para a anualidade 2007.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta resolución entrará en vigor o día seguinte ao da súa publicación.
Santiago de Compostela, 30 de maio de 2007.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
CORRECCIÓN de erros.-Resolución do 29 de maio de 2007, da Secretaría Xeral de Emigración, pola que se convocan e regulan distintos programas de viaxes entre a Galicia emigrante e a Galicia territorial para residentes no exterior, durante o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/06/2007

Con data do 4 de xuño de 2007 publicouse no Diario Oficial de Galicia nº  106 a Resolución do 29 de maio, da Secretaría Xeral de Emigración, pola que se convocan e regulan distintos programas de viaxes entre a Galicia emigrante e a Galicia territorial para residentes no exterior, durante o ano 2007, sen os anexos correspondentes. Advertido este erro, procédese á súa publicación.
RESOLUCIÓN do 29 de maio de 2007, da Secretaría Xeral de Política Lingüística, pola que se publica a relación definitiva de aprobados nas probas para a habilitación de tradutores e intérpretes xurados do galego para outras linguas, e viceversa (Diario Oficial de Galicia, número 9, do 12 de xaneiro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/06/2007

Vista a proposta formulada polo tribunal nomeado para a realización da probas para a habilitación de tradutores e intérpretes xurados e, de acordo coas competencias delegadas polo conselleiro de Presidencia, Administracións Públicas e Xustiza no artigo 7 das bases da convocatoria, resolvo considerar aptos os seguintes aspirantes:
1. Para a tradución xurada galego-castelán:
-Docampo Pereira, Manuel.
-Fernández Rodríguez, Xan Carlos.
-Iglesias Fernández, José.
-López López, Javier.
2. Para a interpretación xurada galego-castelán.
-Docampo Pereira, Manuel.
Segundo o previsto na base 8 da convocatoria, os aspirantes aptos poderán solicitar o seu nomeamento como tradutores e/ou intérpretes xurados e a expedición do carné, unha vez aboada a taxa correspondente.
Contra esta resolución, que esgota a vía administrativa, pódese interpor potestativamente recurso de reposición perante o conselleiro de Presidencia, Administracións Públicas e Xustiza, no prazo dun mes, que se contará a partir do día seguinte ao da publicación desta resolución, conforme os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común; ou interpoñer directamente recurso contencioso-administrativo, no prazo de 2 meses, perante o Tribunal Superior de Xustiza de Galicia.
Santiago de Compostela, 29 de maio de 2007.
María Sol López Martínez
Secretaria xeral de Política Lingüística
DECRETO 104/2007, do 7 de xuño, polo que se dispón que cese Jacinto Parga Fernández como delegado provincial da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 08/06/2007

En virtude do establecido nos artigos 4.13º e 34º.2º da Lei de Galicia 1/1993, do 22 de febreiro, de normas reguladoras da Xunta e da súa presidencia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia, na súa reunión do día sete de xuño de dous mil sete,
DISPOÑO:
Que cese, Jacinto Parga Fernández como delegado provincial da Coruña da Consellería de Política Territorial, Obras Públicas e Transportes, por pase a outro destino.
Santiago de Compostela, sete de xuño de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
DECRETO 105/2007, do 7 de xuño, polo que se nomea presidente do Consello de Administración do ente público Portos de Galicia a Jacinto Parga Fernández.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 08/06/2007

En virtude do establecido nos artigos 4.13º e 34º.2º da Lei de Galicia 1/1983, do 22 de febreiro, de normas reguladoras da Xunta e da súa presidencia e no artigo 6.2º da Lei 5/1994, do 29 de novembro, de creación do ente público Portos de Galicia, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día sete de xuño de dous mil sete,
Nomeo presidente do Consello de Administración do ente público Portos de Galicia a Jacinto Parga Fernández.
Santiago de Compostela, sete de xuño de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
ORDE do 4 de xuño de 2007 pola que se fai pública a ampliación do importe existente para a concesión de axudas destinadas á programación de cursos do Plan Nacional de Formación e Inserción Profesional na Comunidade Autónoma de Galicia para 2007, convocadas pola Orde do 21 de decembro de 2006.
CONSELLERÍA DE TRABALLO — III. OUTRAS DISPOSICIÓNS — 08/06/2007

A Orde do 21 de decembro de 2006 (DOG nº 248, do 28 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 21 de decembro de 2006, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 21 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323A.481.0 polo importe de 450.000 euros, código proxecto 200700645.
16.03.323A.481.0 polo importe de 1.800.000 euros, código proxecto 200214461.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 4 de xuño de 2007.
Ricardo Jacinto Varela Sánchez
Conselleiro de Traballo
RESOLUCIÓN do 15 de maio de 2007, da Secretaría Xeral da Consellería de Pesca e Asuntos Marítimos, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2007.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/06/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios subscritos pola Consellería de Pesca e Asuntos Marítimos nos meses de xaneiro, febreiro marzo e abril do ano 2007, que se incoropora como anexo a esta resolución.
Santiago de Compostela, 15 de maio de 2007.
Miguel Ángel López Sieiro
Secretario xeral da Consellería de Pesca e Asuntos Marítimos
RESOLUCIÓN do 18 de maio de 2007, da Secretaría Xeral de Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/06/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos pola Secretaría Xeral de Emigración nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 18 de maio de 2007.
Manuel Luis Rodríguez González
Secretario xeral de Emigración
DECRETO 101/2007, do 24 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acondicionamento da estrada LU-701 A Fonsagrada (LU-530)-límite provincia de Asturias. (Clave LU/06/020.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 06/06/2007

Con data do 26 de abril de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción do acondicionamento da estrada LU-701 A Fonsagrada (LU-530)-límite provincia de Asturias. Clave: LU/06/020.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade e vialidade invernal, o mellorarse o trazado dunha estrada con problemas frecuentes de neve e xeo.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día vinte e catro de maio de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción do acondicionamento da estrada LU-701 A Fonsagrada (LU-530)-límite provincia de Asturias. Clave: LU/06/020.01.
Santiago de Compostela, vinte e catro de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
ORDE do 24 de maio de 2007 pola que se publica a concesión dos premios extraordinarios de formación profesional específica de grao superior correspondentes ao curso 2005-2006 convocados pola Orde do 15 de febreiro de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/06/2007

A Orde do 15 de febreiro de 2007 pola que se convocan os premios extraordinarios de formación profesional específica de grao superior correspondentes ao curso 2005-2006, establece as bases e o procedemento para a súa concesión.
Unha vez realizada polo xurado de selección a valoración das solicitudes presentadas, publicada a acta provisional coas puntuacións obtidas polos candidatos, resoltas as reclamacións presentadas, e vistas a acta coa proposta definitiva do xurado de selección dos premios extraordinarios e a correspondente proposta da directora xeral de Ordenación e Innovación Educativa sobre a concesión destes premios, esta conselleira
DISPÓN:
Primeiro.-Conceder os premios extraordinarios de formación específica de grao superior, correspondentes ao curso 2005-2006, ao alumnado que figura no anexo a esta resolución.
Segundo.-Contra esta orde poderase recorrer potestativamente mediante recurso de reposición ante a conselleira de Educación e Ordenación Universitaria, no prazo dun mes, a partir do día seguinte ao da data de publicación no Diario Oficial de Galicia, conforme o disposto nos artigos 116 e 117 da Lei 30/1992, coas modificacións da Lei 4/1999, de réxime xurídico das administracións públicas e do procedemento administrativo común, ou ben directamente mediante o recurso contencioso-administrativo ante o Tribunal Superior de Xustiza de Galicia, no prazo de dous meses, de conformidade co artigo da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de maio de 2007.
Laura Sánchez Piñón
Conselleira de Educación e Ordenación Universitaria
DECRETO 100/2007, do 24 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción, execución de glorieta no p.k. 6+770 da PO-542 Ponte Bora (N-541)-O Pino (N-550), intersección da Parda e Tomeza. (Clave PO/07/002.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 06/06/2007

Con data do 18 de abril de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción execución de glorieta no p.k. 6+770 da PO-542 Ponte Bora (N-541)-O Pino (N-550), intersección da Parda e Tomeza. Clave: PO/07/002.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, para mellorar o funcionamento da intersección actual con grandes retencións de tráfico.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día vinte e catro de maio de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción execución de glorieta no p.k. 6+770 da PO-542 Ponte Bora (N-541)-O Pino (N-550), intersección da Parda e Tomeza. Clave: PO/07/002.06.
Santiago de Compostela, vinte e catro de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
ORDE do 12 de abril de 2007 pola que se recoñece a escola de tempo libre Tempus Narón.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 06/06/2007

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación, lle corresponde á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 211/2005, do 3 de agosto, establece a estrutura orgánica da Xunta de Galicia. Posteriormente, a través do Decreto 232/2005, do 11 de agosto, modificado polos decretos 332/2005, do 18 de agosto e 454/2005, do 1 de setembro, fixa a estrutura orgánica dos seus departamentos. No artigo 1º da citada norma establécese a estrutura orgánica básica da Vicepresidencia da Igualdade e do Benestar, a cal se desenvolve a través do Decreto 517/2005, do 10 de outubro. No artigo 1º deste decreto establécese o ámbito competencial da Vicepresidencia da Igualdade e do Benestar, do cal forman parte as políticas de Xuventude, en que se enmarcan as escolas de tempo libre.
Polo exposto, correspóndelle á Vicepresidencia da Igualdade e do Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Mª Berta Aneiros Fernández, do que é titular a Asociación Acción Social Néboa, en que solicita o recoñecemento e a aprobación dos programas de formación da escola de tempo libre Tempus Narón, a Dirección Xeral de Xuventude e Solidariedade efectúa a proposta favorable ao recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto
DISPOÑO:
Primeiro.-Recoñecerlle á escola de tempo libre Tempus Narón a condición de escola de tempo libre, e aprobar os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da escola de tempo libre Tempus Narón no Rexistro de Escolas de Tempo Libre dependente da Dirección Xeral de Xuventude e Solidariedade, onde lle corresponde o número G-37.
Terceiro.-A Vicepresidencia da Igualdade e do Benestar expedirá os títulos acreditativos correspondentes ás materias impartidas pola escola de tempo libre Tempus Narón, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do antedito decreto.
Santiago de Compostela, 12 de abril de 2007.
Anxo Manuel Quintana González
Vicepresidente da Igualdade e do Benestar
RESOLUCIÓN do 6 de xuño de 2007, da Secretaría Xeral e do Patrimonio da Consellería de Economía e Facenda, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/06/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 6 de xuño de 2007.
Mª Inmaculada Viña Carregal
Secretaria xeral e do Patrimonio
ORDE do 16 de xullo de 2007 pola que se amplía a dotación orzamentaria para a concesión das axudas destinadas á realización de probas para determinar a calidade xenética ou o rendemento do gando vacún leiteiro, no marco do programa de mellora gandeira de Galicia.
CONSELLERÍA DO MEDIO RURAL — III. OUTRAS DISPOSICIÓNS — 23/07/2007

Orde do 6 de febreiro de 2007 (DOG nº 30, do 12 de febreiro), pola que se establecen as bases reguladoras das axudas destinadas á realización de probas para determinar a calidade xenética ou o rendemento do gando vacún leiteiro, no marco do Programa de mellora gandeira de Galicia.
No seu artigo 14 precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2 sinálase que as dotacións iniciais se poderán incrementar, de ser procedente, tramitando o expediente de xeración e ampliación de crédito oportuno.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na Orde do 6 de febreiro de 2007 (DOG nº 30, do 12 de febreiro), pola que se establecen as bases reguladoras das axudas destinadas á realización de probas para determinar a calidade xenética ou o rendemento do gando vacún leiteiro, no marco do programa de mellora gandeira de Galicia.
2. O incremento da dotación será de 641.000 euros, con cargo á aplicación orzamentaria 11.03.713-C.781.0 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 6 de febreiro de 2007.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 16 de xullo de 2007.
Alfredo Suárez Canal
Conselleiro do Medio Rural
ORDE do 16 de xullo de 2007 pola que se amplía a dotación orzamentaria da Orde do 6 de marzo de 2007 (Diario Oficial de Galicia número 52, do 14 de marzo), pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 23/07/2007

Orde do 6 de marzo de 2007 (DOG nº 52, do 14 de marzo), pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia para o ano 2007.
No seu artigo 13 precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2 sinálase que as dotacións iniciais se poderán incrementar, de ser procedente, tramitando o expediente oportuno.
Co obxecto de poder amparar todas as solicitudes de axuda, e posto que a dotación inicial resulta insuficiente, aprobáronse os correspondentes expedientes de xeración e de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e do seu presidente,
DISPOÑO:
Artigo único.
1. Amplíase a dotación orzamentaria que se establece na Orde do 6 de marzo de 2007 (DOG nº 52, do 14 de marzo), pola que se establecen as bases reguladoras das axudas ás entidades recoñecidas como agrupacións de defensa sanitaria gandeiras (ADSG) de Galicia e se convocan para o ano 2007.
2. O incremento da dotación será de 649.923,49 euros, con cargo á aplicación orzamentaria 11.03.713-E.770.1 dos orzamentos xerais da Comunidade Autónoma de Galicia para o ano 2007.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta ao prazo de presentación de solicitudes establecido na devandita Orde do 6 de marzo de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de xullo de 2007.
Alfredo Suárez Canal
Conselleiro do Medio Rural
ORDE do 16 de xullo de 2007 pola que se amplía a dotación orzamentaria para a concesión de axudas aos plans de reestruturación e reconversión do viñedo en Galicia convocadas pola Orde do 22 de marzo de 2007.
CONSELLERÍA DO MEDIO RURAL — III. OUTRAS DISPOSICIÓNS — 23/07/2007

Pola Orde do 22 de marzo de 2007 convocáronse, para o ano 2007, as axudas aos plans de reestruturación e reconversión do viñedo en Galicia (Diario Oficial de Galicia nº 64, do 30 de marzo). As bases reguladoras destas axudas establécense na orde desta consellería, do 5 de setembro de 2000 (Diario Oficial de Galicia nº 175, do 8 de setembro).
No artigo 6 da Orde do 22 de marzo de 2007, relativo ao financiamento destas axudas, detállase a aplicación orzamentaria e o importe económico previsto para elas. Este artigo p+revé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.I.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia,
DISPOÑO:
Artigo único.
1. Amplíase a dotación orzamentaria que se establece na orde desta consellería, do 22 de marzo de 2007 (Diario Oficial de Galicia nº 64, do 30 de marzo), pola que se convocan, para o ano 2007, as axudas aos plans de reestruturación e reconversión do viñedo en Galicia.
2. O incremento de dotación para o exercicio 2007, será de 2.000.000 euros, con cargo á aplicación orzamentaria 11.03.713-C 772.1 dos orzamentos da Comunidade Autónoma de Galicia para o ano 2007.
3. Tamén se poderán utilizar outros remanentes adicionais que puideran existir na mesma aplicación. En todo caso, a concesión das axudas aos plans de reestruturación e reconversión do viñedo en Galicia, estará condicionada á existencia de crédito axeitado e suficiente e limitarase ás dispoñibilidades orzamentarias.
4. Esta modificación non afecta o prazo que se establece para a presentación de solicitudes de axuda na devandita Orde do 22 de marzo de 2007.
Santiago de Compostela, 16 de xullo de 2007.
Alfredo Suárez Canal
Conselleiro do Medio Rural
RESOLUCIÓN do 26 de abril de 2007, da Delegación Territorial de Pontevedra, pola que se lles dá publicidade ás compensacións financeiras concedidas aos mexilloeiros e mariscadoras/es pola paralización temporal da súa actividade como consecuencia de biotoxinas mariñas, concedidas no ano 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 17/07/2007

De acordo co establecido no artigo 18 da Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o regulamento da citada lei e o disposto no Decreto 287/2000, do 21 de decembro, polo que se desenvolve o réxime de axudas e subvencións públicas da Comunidade Autónoma de Galicia, publícase extracto das resolucións e concesión de compensacións financeiras, as que se fai referencia nos citados preceptos, que foron concedidas pola delegada territorial da Consellería de Pesca e Asuntos Marítimos de Pontevedra en Vigo, no ano 2006.
Todas estas compensacións financeiras foron financiadas nun 80% con cargo aos fondos europeos do Instrumento Financeiro de Orientación da Pesca (IFOP) e nun 20% con fondos procedentes da Administración da Xunta de Galicia.
1. Compensacións financeiras aos mexilloeiros e mariscadoras/es pola paralización temporal da súa actividade como consecuencia da presenza de biotoxinas mariñas.
a) Norma reguladora: Orde do 4 de xaneiro de 2006 pola que se establecen as bases reguladoras para a concesión de compensacións financeiras os mexilloeiros e mariscadoras/es derivadas da paralización temporal da actividade como consecuencia de biotoxinas mariñas, (DOG nº 5, do 9 de xaneiro), modificada pola Orde do 19 de setembro de 2006 (DOG nº 184, do 22 de setembro), e a Orde do 28 de novembro de 2006, pola que se fai pública a ampliación do importe existente para a concesións das ditas compensacións financeiras (DOG nº 241, do 18 de decembro).
b) Convocatoria: exercicio 2006.
c) Aplicación orzamentaria: 14.03.614B.770.2.
d) Nome ou razón social dos beneficiarios e importe das compensacións financeiras: relaciónanse no anexo.
Vigo, 26 de abril de 2007.
Ángeles Montero López
Delegada provincial de Pontevedra
Ver referencia pdf "13800D010P016.PDF"
Ver referencia pdf "13800D011P017.PDF"
Ver referencia pdf "13800D011P017.PDF"
RESOLUCIÓN do 21 de maio de 2007, da Secretaría Xeral da Consellería de Educación e Ordenación Universitaria, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no primeiro cuadrimestre do ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade aos convenios de colaboración previstos no artigo 3.1º c) do texto refundido da Lei de contratos das administracións públicas subscritos por esta consellería no primeiro cuadrimestre do ano 2007 que se relacionan no anexo a esta resolución:
Santiago de Compostela, 21 de maio de 2007.
Benito Fernández Rodríguez
Secretario xeral da Consellería de Educación
e Ordenación Universitaria
Ver referencia pdf "13800D007P010.PDF"
ORDE do 13 de xuño de 2007 pola que se lle prorroga a autorización ao Conservatorio Elemental de Música da Guarda, de titularidade municipal, para impartir con carácter provisional durante o curso escolar 2007-2008 as ensinanzas elementais de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/07/2007

Segundo o disposto no artigo 31 do Estatuto de autonomía de Galicia, é competencia da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 585/2005, do 29 de decembro, Diario Oficial de Galicia do 9 de xaneiro de 2006, a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
Os conservatorios de música de titularidade municipal levan a cabo un importante labor no fomento, difusión e extensión das ensinanzas de música por todo o territorio da Comunidade Autónoma de Galicia, e teñen unha grande importancia para o desenvolvemento integral dos nenos e mozos, contribuíndo así ao enriquecemento da vida cultural dos concellos.
Por Orde do 5 de outubro de 2006, Diario Oficial de Galicia do 2 de novembro, autorizouse ao Conservatorio Elemental de Música da Guarda, de titularidade municipal, a impartir, con carácter provisional durante o ano escolar 2006-2007, o grao elemental das ensinanzas de música.
Tendo en conta que o Conservatorio Elemental de Música da Guarda ten aprobado o correspondente proxecto técnico, mediante resolución da Dirección Xeral de Ordenación e Innovación Educativa do 29 de novembro de 2006, para a realización das obras que conduzan á obtención da autorización definitiva do conservatorio elemental de música desta localidade, para 120 postos escolares, é polo que esta consellería, por proposta da Dirección Xeral de Ordenación e Innovación Educativa,
DISPÓN:
Artigo único.-Prorrogar a autorización do Conservatorio Elemental de Música da Guarda, de titularidade municipal, para impartir con carácter provisional durante o curso escolar 2007-2008 as ensinanzas elementais de música.
Disposión derradeira
Facúltase ás direccións xerais de Ordenación e Innovación Educativa e á de Formación Profesional e Ensinanzas Especiais para ditar as normas necesarias para o desenvolvemento desta orde.
Santiago de Compostela, 13 de xuño de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: A Guarda.
Localidade: A Guarda.
Código do centro: 36024288.
Titular: Concello da Guarda.
Centro: Conservatorio Elemental de Música da Guarda.
Autorización provisional: ensinanzas elementais de música.
DECRETO 137/2007, do 21 de xuño, polo que se aceptan as doazóns de bens culturais feitas por Concepción Pedrosa Pérez-Dávila á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/07/2007

O 2 de abril de 2007, a Consellería de Cultura e Deporte remitiulle á Consellería de Economía e Facenda o expediente de doazón de documentación familiar da familia Pedrosa Pérez-Dávila.
A Secretaría Xeral e do Patrimonio tramitou o expediente de aceptación, logo dos informes favorables da Comisión Superior de Valoración de Bens Culturais de Interese para Galicia e da Subdirección Xeral de Protección do Patrimonio Cultural.
De acordo co disposto no artigo 17.1 da Lei 3/1985, do 12 de abril, do patrimonio da Comunidade Autónoma de Galicia e 34.1 do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e un de xuño de dous mil sete
DISPOÑO:
Artigo 1º
Aceptar nos termos establecidos por Concepción Pedrosa Pérez-Dávila a doazón de dúas caixas de documentación familiar, con datas comprendidas entre os séculos XVI e XX e que a continuación se relaciona:
-Familia Pedrosa (Casas de Ver, Vilanova de Arroxo...).
-Xenealoxía, títulos e vínculos: árbores xenealóxicas.
-Patrimonio: títulos de propiedade, documentacións da administración do patrimonio.
-Padroado de obras pías.
-Arquivos individuais: familia Pedrosa, José Mª Pardo Montenegro, José Mª Miranda Díaz.
-Familia Pérez- Dávila ( Casa do Piñeiro...).
-Patrimonio: títulos de propiedade, documentos de administración do patrimonio.
-Padroado de obras pías: S. XX.
-Arquivos individuais: Concepción Casares Gil, Antonia Reboredo Barros, Concepción Godoy Pérez- Dávila, Fermín Pérez-Dávila Casares, Concepción Pérez-Dávila Casares.
-Coleccións: xornais, libros.
Artigo 2º
Os bens doados cédense para a súa custodia no Arquivo do Reino de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e un de xuño de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 25 de xuño de 2007, da Secretaría Xeral de Traballo, pola que se lles dá publicidade aos convenios de colaboración subscritos por esta consellería no primeiro cuadrimestre de 2007.
CONSELLERÍA DE TRABALLO — III. OUTRAS DISPOSICIÓNS — 05/07/2007

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impónlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos pola Consellería de Traballo nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 25 de xuño de 2007.
José Vázquez Portomeñe
Secretario xeral de Traballo
Ver referencia pdf "13000D004P017.PDF"
ORDE do 18 de xuño de 2007 pola que se declara de interese galego a Fundación RAC e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 05/07/2007

O 7 de xuño de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 29 de maio de 2007 pola que se clasifica de interese cultural a Fundación RAC, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto darlle cumprimento á vontade do seu fundador de apoiar, fomentar e divulgar a arte contemporánea, en todas as tendencias e expresións, axudando desta forma á creación, divulgación e exhibición da arte, de tal maneira que se posibilite ao público galego, nacional e internacional o seu coñecemento.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación RAC xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación RAC no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xuño de 2007.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Resolución do 11 de  xullo de 2006 de delegación de competencias.
UNIVERSIDADE DE VIGO — III. OUTRAS DISPOSICIÓNS — 06/07/2007

Detectados erros na publicación da Resolución do 11 de xullo de 2006 (Diario Oficial de Galicia nº 138, do 18 de xullo de 2006) da Universidade de Vigo, pola que se fai pública a delegación de competencias.
No punto 8) «Deléganse na vicerreitoría de Extensión Cultural e Estudantes as seguintes competencias»:
A letra e) modifícase e queda da forma seguinte:
«e) As da presidencia ou representación no xurado de bolsas do MEC e nos procedementos das bolsas compensatorias da Xunta de Galicia, así como a convocatoria e resolución de bolsas para estudantes, agás aquelas que dependan directamente doutras vicerreitorías».
No título II. «Delegación a favor do xerente».
O punto 13) modifícase e queda da forma seguinte:
«13. En canto ao xerente e con independencia das competencias que lle outorgan a LOU e os estatutos da Universidade de Vigo, deléganse nel e, por suplencia, nos vicexerentes de Asuntos Económicos e de Asuntos de Persoal, segundo a súa área de competencia, en situacións de vacante, ausencia ou enfermidade da persoa que desempeña a xerencia, as seguintes competencias:».
RESOLUCIÓN do 2 de xullo de 2007, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro semestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/07/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro semestre.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo, abril maio e xuño do ano 2007, que se incorporan como anexo a esta resolución.
Santiago de Compostela, 2 de xullo de 2007.
Santiago Antonio Roura Gómez
Secretario xeral da Consellería de Presidencia,
Administracións Públicas e Xustiza
Ver referencia pdf "13100D007P018.PDF"
DECRETO 129/2007, do 5 de xullo, polo que se concede a Medalla de Galicia na súa categoría de ouro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/07/2007

En atención aos méritos que concorren en Isaac Díaz Pardo, e ao abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 215/2003, do 3 de abril, é vontade do Goberno galego outorgarlle a súa máis alta distinción.
Polo tanto, por proposta do conselleiro de Presidencia, Administracións Públicas e Xustiza e logo do acordo do Consello da Xunta de Galicia, na súa reunión do día cinco de xullo de dous mil sete,
DISPOÑO:
Concederlle a Medalla de Ouro de Galicia a Isaac Díaz Pardo.
Santiago de Compostela, cinco de xullo de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 29 de xuño de 2007, da Dirección Xeral de Xustiza, pola que se anuncia a exposición pública das listaxes definitivas dos seleccionados para o acceso ás bolsas de reserva de funcionarios interinos dos corpos xerais ao servizo da Administración de xustiza en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/07/2007

Examinadas nas delegacións provinciais da Consellería de Presidencia, Administracións Públicas e Xustiza as alegacións e documentación presentados polos interesados para emendar as listaxes provisorias das solicitudes admitidas e excluídas das bolsas de reserva de funcionarios interinos dos corpos xerais ao servizo da Administración de xustiza en Galicia, ao que se lle deu publicidade pola resolución da Dirección Xeral de Xustiza do 28 de maio de 2007 (DOG nº 107, do 5 de xuño), esta dirección xeral
ACORDA:
Primeiro.-Facer públicas as listaxes definitivas dos seleccionados para o acceso ás bolsas de reserva de funcionarios interinos dos corpos xerais ao servizo da Administración de xustiza.
Segundo.-As listaxes a que se refire o parágrafo anterior estarán expostas nos taboleiros de anuncios da Dirección Xeral de Xustiza, nas delegacións provinciais da Consellería de Presidencia, Administracións Públicas e Xustiza e nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
Terceiro.-Contra esta resolución, que esgota a vía administrativa, poderán presentar recurso potestativo de reposición ante a directora xeral de Xustiza no prazo dun mes, ou ser impugnada directamente ante o Xulgado do Contencioso-Administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de xuño de 2007.
Begoña Santos Fernández
Directora xeral de Xustiza